Amerikalik erkak 1978-yilgi televizorni internetga uladi (video)

Amerikalik erkak 1978-yilgi televizorni shunday modernizatsiya qildiki, endi uning ekranida internetdagi videolarni ko‘rish mumkin. Ushbu jarayonni u YouTube’ga joylangan videoda batafsil tushuntirib berdi.

Televizorga ulangan Chromecast pristavkasi YouTube, Netflix va boshqa servislardagi roliklarni qo‘yish imkonini beradi. Boshqaruv pulti sifatida smartfondan foydalaniladi, uning yordamida roliklarni qo‘yish va to‘xtatish, shuningdek, ovozni baland yoki past qilish mumkin.
Amerikalik e’tirof etishicha, u eski televizorni chiqindilar orasidan tasodifan topib olgan. Erkak televizorni uyiga olib ketib, modernizatsiya qilishga qaror qildi, chunki u bolaligida uyida bo‘lgan televizorni eslatgan.